
Ajánlatkérés 
	Az ajánlatkérő neve: Mórahalom Város Önkéntes Tűzoltó Egyesület
Az ajánlat címe: Kommunikáció és rendezvényszervezés
Referenciaszám: FIGT/2025/2
Kezdő időpont: 2026/03/20


1. AZ AJÁNLATOK BENYÚJTÁSÁVAL KAPCSOLATOS INFORMÁCIÓK

A jelen ajánlatkérés tárgya:

INTERREG VI-A Románia-Magyarország Program keretében megvalósuló „FIGT - Firefighter intensive ground training in the crossborder area” című pályázathoz kapcsolódó Kommunikáció és rendezvényszervezés feladatának lebonyolítása.

A pénzügyi ajánlatot Magyar Forintban, nettó és bruttó összeg feltüntetésével kérjük megadni. 
Szakmai információk: Az ajánlattevőknek az alábbiak szerint kell szolgáltatásaikat elvégezni. Szakmai ajánlatában az ajánlattevő további részleteket adhat meg a teljesítésről.
Kommunikáció és rendezvényszervezés feladatai

Általános műszaki követelmények rendezvényszervezési szolgáltatáshoz

1. Általános követelmények

A szolgáltatás célja a projekt keretében megvalósuló szakmai események, műhelymunkák, oktatások és promóciós tevékenységek teljes körű megszervezése és lebonyolítása, a program arculati, kommunikációs és elszámolhatósági előírásainak betartásával.

A szolgáltató feladata a rendezvények helyszínének, technikai hátterének, tolmácsolási, dokumentálási és promóciós feladatainak biztosítása, az alábbi részletes követelmények szerint.



1.1 Helyszínre vonatkozó követelmények

A rendezvények helyszínének Mórahalmon vagy annak 20 km-es körzetében kell elhelyezkednie, jól megközelíthető, parkolási lehetőséggel rendelkező és tömegközlekedéssel is elérhető területen.
A helyszínnek biztosítania kell:

· megfelelő befogadóképességet a tervezett létszámhoz;

· természetes megvilágítást, fűtési és hűtési lehetőséget;

· megfelelő berendezést (asztalok, székek, vetítőfelület, hangosítás);

· higiéniai feltételeket és akadálymentesített hozzáférést, amennyiben lehetséges.



1.2 Technikai és személyzeti követelmények

A szolgáltatónak biztosítania kell:

· szükség szerint vetítő, vászon, laptop, hangosítás, mikrofon, valamint szükség szerint hibrid (online) kapcsolódási lehetőség;

· helyszíni technikai személyzet a teljes rendezvényidő alatt;

· regisztrációs és koordinációs feladatok ellátása;

· dokumentációs feladatok teljesítése (jelenléti ívek, fényképek, összefoglaló).

A rendezvény után 15 napon belül minimálisan 1 oldalas írásos beszámolót (összefoglalót) kell készíteni, amely tartalmazza a főbb eseményeket, eredményeket és legalább 5 darab fényképet.



1.3 Tolmácsszolgáltatás

A rendezvények teljes időtartamára szükséges magyar–román nyelvpárban, konszekutív tolmácsolási szolgáltatás biztosítása (maximum 6 órás időtartamban). Javasoljuk olyan tolmács bevonását, aki konferenciákon, szakmai workshopokon szerzett tapasztalattal rendelkezik. A tolmácsoláshoz szükséges eszközök (mikrofon, fejhallgató stb.- amennyiben szükséges) biztosítása a szolgáltató feladata.


1.4 Rendezvényszervezési és lebonyolítási feladatok

A szolgáltatás magában foglalja:

· a rendezvényprogram és időbeosztás elkészítését, egyeztetését a Megrendelővel;

· a résztvevők regisztrációját és eligazítását;

· helyszíni koordinátori jelenlétet (1 fő);

· az esemény kommunikációs anyagainak előkészítését (pl: meghívó, névtábla, táblák, mappa);

· sajtóértesítés és sajtóközlemény összeállítása (amennyiben releváns);

· az esemény arculati elemeinek elhelyezését a programkövetelményeknek megfelelően (amennyiben releváns);


1.5 Környezettudatos és fenntartható megvalósítás

A rendezvényszervezés során előnyt élveznek:

· digitális dokumentációs megoldások,

· újrahasznosított vagy környezetbarát anyagok használata,

· helyi szolgáltatók bevonása,

· szelektív hulladékgyűjtés.

A szolgáltató rövid fenntarthatósági összefoglalót köteles benyújtani minden rendezvény után.



1.6 Catering szolgáltatás 

Catering szolgáltatás csak azon rendezvények esetében szükséges, ahol annak biztosítása kifejezetten szerepel a jelen műszaki leírásban.

A catering szolgáltatás minden érintett rendezvény esetében azonos tartalmi és minőségi követelményekkel nyújtandó.

Amennyiben az adott rendezvényen catering szükséges, a szolgáltatás az alábbi minimumkövetelményeknek kell, hogy megfeleljen:

· Büfé étkezés (pl: szendvicsek, falatkák, hidegtálak, sós és édes falatkák, finger food válogatás, saláták, salátapoharak, mini desszertek, desszertfalatok, wrapek, bruschetták, hideg-meleg snackek, aprósütemények) friss alapanyagokból, higiénikus és esztétikus tálalással,
· szénsavas és szénsavmentes ásványvíz, minimum 0,5 liter/fő mennyiségben,

· kávé, tea, tej, cukor biztosítása,

· újrahasznosítható vagy környezetbarát eszközök használata (tányérok, evőeszközök, poharak, szalvéták),

· hulladék összegyűjtése és elszállítása a rendezvényt követően.



2. Rendezvények és kapcsolódó tevékenységek



I. Zárókonferencia megszervezése

· Résztvevők: 20 fő projektmenedzsment + 30 fő külsős vendég

· Helyszín: Mórahalom vagy 20 km-es körzete

· Feladatok:

· sajtóértesítés és sajtóközlemény elkészítése,

· technikai és tolmácsolási háttér biztosítása,

· dokumentáció (fotók, jelenléti ív, beszámoló).

· catering 30 fő külsős vendég részére

Teljesítési határidő: 2027. augusztus15.


II. Promóciós és nyomdai anyagok gyártása

2.1 Általános követelmények

Minden terméknek összhangban kell állnia az Interreg VI-A Románia–Magyarország Program arculati kézikönyvével, és tartalmaznia kell a kötelező logókat és figyelemfelhívásokat.

A szolgáltató köteles biztosítani:

· grafikai korrektúrázási lehetőséget,

· előzetes megrendelői jóváhagyást,

· kiszállítást magyarországi címre,

· kiváló minőségű anyaghasználatot.
2.2 Legyártandó termékek

· Póló: 100 db, pamut, logónyomással

· Jegyzetfüzet: 200 db, A5, keményfedeles, logózott

· Golyóstoll: 200 db, műanyag test, fém klipsz, logózott

· Asztali zászló: 30 db, szatén vagy poliészter, logózott

· Matrica: 5 db, időjárásálló PVC, logózott

Teljesítési határidő: 2026. április 30.


III. Közös műhelymunka megszervezése a képzési terv és a képzési tantervek kidolgozására
· 1 alkalommal, 3 napos workshop, 9 fő részvételével

· Feladatok: helyszín, technika, tolmácsolás, moderátor biztosítása

· Kimenet: jegyzőkönyv és összefoglaló dokumentum minden napról
Teljesítési határidő: 2027. március 04.


IV. Projekttalálkozók megszervezése

· 1 alkalommal, 2 napos Steering Committee ülés (~30 fő)

· Időszak: tervezetten 2026.09.05 – 2027.03.04 között
· Feladatok:

· helyszín és technikai háttér biztosítása,

· tolmácsolás és dokumentálás,

· online csatlakozási lehetőség,

Teljesítési határidő: 2027. augusztus 15.


V. Közös elméleti oktatás és gyakorlat megszervezése

· Időtartam: 2 nap

· Résztvevők: ~50 fő

· Szállás: 20 fő részére, min. panzió szint, 1 vagy 2 ágyas szobákban, Mórahalmon vagy 20 km-es körzetében, 1 éjszaka

· Oktatás helyszíne: min. 50 fő befogadására alkalmas, 20 km-en belül

· Gyakorlati oktatás: katasztrófavédelmi szimulációkra alkalmas területen

· Oktatók: megfelelő szakmai végzettséggel és tapasztalattal

· Dokumentáció: jelenléti ív, fényképek, összefoglaló

Teljesítési határidő: 2027. augusztus 15.


VI. Transport a gyakorlatokra
· 1 db kisbusz (max. 30 fő) Arad–Mórahalom–Arad útvonalon, 1 alkalommal (kb. 400 km/út);

· 1 db 30 fős kisbusz a szálláshely és a gyakorlati oktatás helyszíne között (max. 20 km távolság, 1 alkalom).

Teljesítési határidő: 2027. augusztus 15.


A szerződés meghatározása: Vállalkozási szerződés
Fizetési feltételek, az ellenszolgáltatás teljesítésének feltételei, számlázási módja: 
A szerződésben meghatározottak alapján. 

Az ajánlatok bírálati szempontja: 
a) A legalacsonyabb bruttó összegű ajánlatot adó Ajánlattevő kerül kiválasztásra. 
b) Egyéb információk: 
· Az ajánlatot magyar nyelven, jelen ajánlatkérő 1. sz. mellékletén kérjük benyújtani. Amennyiben az Ajánlattevő nem kívánja az 1 sz. mellékletet használni, az ajánlatán fel kell tüntetni a pályázó megnevezését, címét, kapcsolattartó megnevezését, telefonos és e-mail elérhetőségét, továbbá a pályázat tárgyára vonatkozó ajánlati árat (nettó + ÁFA, bruttó bontásban).
· Az ajánlattétellel kapcsolatos további felvilágosításért forduljon bizalommal az Ajánlatkérő kapcsolattartójához.
Az ajánlatok beérkezésének határideje: 2026. március 27.
Az ajánlatok benyújtásának módja:
a) Az ajánlattevők a mellékelt árajánlat mintán nyújtják be ajánlataikat. Az ajánlatot elektronikus úton a kiss.norbert@morahalom.hu e-mail címre kérjük küldeni.
b) Tájékoztatás az odaítélésről: Az ajánlattevők írásban értesülnek az értékelési eljárás eredményéről.

Mórahalom, 2026. március 20.
Tisztelettel:                                                                                         
	Kiss Norbert
Mórahalom Város Önkéntes Tűzoltó Egyesület 

